Cada població ofereix un aspecte propi del modernisme: Reus, és la ciutat de l'arquitectura de Lluís Domènech i Montaner i bressol d'Antoni Gaudí; Terrassa l'exemple màxim de l'estil aplicat al patrimoni industrial i lligat a l'obra de l'arquitecte Lluís Muncunill; i finalment, Sitges com a centre emblemàtic del moviment modernista al voltant de la figura de Santiago Rusiñol i el Cau Ferrat.